Lucijus Tarkvinijus Išdidusis
Lucijus Tarkvinijus Išdidusis (Lucius Tarquinius Superbus; m. 495 m. pr. m. e.) – paskutinis pusiau legendinis senovės Romos karalius, valdęs maždaug nuo 534 iki 509 m. pr. m. e. Buvo etruskų kilmės. Kadangi, pasak legendų, Tarkvinijaus Išdidžiojo valdžia buvo tironiška, sukilę Romos gyventojai jį išvijo iš miesto. Šis įvykis davė pradžią Romos respublikos epochai.